बाद में कई बातचीत में उन्होंने इस बात का मतलब समझाते हुए कहा कि, 'भारत जैसे विशाल देश का नेतृत्व समग्र व्यक्तित्व वाले वाजपेयी जैसे व्यक्ति ही कर सकते हैं.' वाजपेयी के साथ अपने संबंधों के बारे में बात करते हुए आडवाणी बताते हैं कि उनके और वाजपेयी के बीच कभी भी किसी तरह की प्रतियोगिता नहीं रही है बल्कि सहयोग का संबंध रहा है. वाजपेयी को हमेशा उन्होंने एक ऐसे वरिष्ठ के नजर से देखा है जिनकी बातों का सम्मान किया जाना चाहिए.